**MAISTO PRODUKTŲ (aliejų) PIRKIMO  
PAGRINDINĖ SUTARTIS**

20­­\_\_ m. ............................. d. Nr. ...............

Kaunas

***(Nurodyti Įstaigos pavadinimą)*** (toliau – Įstaiga), atstovaujamas (-a) ***(nurodyti pareigas, vardą, pavardę)***, veikiančio pagal ***(nurodyti ir veikimo Įstaigos vardu pagrindą (pvz., įstatai / nuostatai, prokūra, įgaliojimas***), ir ***(nurodyti Tiekėjo pavadinimą***) (toliau – Tiekėjas), atstovaujamas (-a) ***(nurodyti pareigas, vardą, pavardę)***, veikiančio pagal ***(nurodyti ir veikimo Tiekėjo vardu pagrindą (pvz., įstatai / nuostatai, prokūra, įgaliojimas)***, toliau Įstaiga ir Tiekėjas vadinami Šalimis, vadovaudamiesi (-osi) 20\_\_......................... d. preliminariąja sutartimi Nr. ............., sudarė šią sutartį.

**I SKYRIUS**

**SĄVOKOS IR SUTARTIES AIŠKINIMAS**

1. Sutartyje vartojamos ir didžiąja raide rašomos šios sąvokos:

1.1. **Pagrindinė sutartis** – maisto produktų pirkimo sutartis (toliau – Sutartis), kurią sudaro Įstaiga ir Tiekėjas, vadovaudamiesi Preliminariosios sutarties nuostatomis.

1.2. **Pasiūlymas** – vadovaujantis Konkurso sąlygomis kiekvieno iš Tiekėjų parengtas ir Pirkėjui / Įstaigai nustatyta tvarka pateiktas įpareigojantis Tiekėjo Pasiūlymas. Priklausomai nuo konteksto Pasiūlymas taip pat reiškia kiekvieno iš Tiekėjų dalyvauti atnaujintame tiekėjų varžymesi pateiktą pasiūlymą, neprieštaraujantį Preliminariosios sutarties sąlygoms.

1.3. **Prekės** – Sutarties priede, kuris yra neatskiriama Sutarties dalis, nurodyti maisto produktai (aliejai),atitinkantys techninę specifikaciją, ir kiti produktai, kurie priskiriami tos pačios rūšies prekių grupei (pvz., linų sėmenų aliejus), yra susiję su pirkimo dalyku ir nenurodyti Sutarties priede ir kurie turi būti tiekiami Įstaigai pagal Sutartį.

1.4. **Prekės nomenklatūrinis numeris (kodas)** – Prekės identifikacinis numeris, nurodomas techninėje specifikacijoje prie Prekės pavadinimo ir (ar) Įstaigos pateiktas Prekės nomenklatūrinių numerių (kodų) sąrašas, kuris gali būti keičiamas, tikslinamas, atnaujinamas. Kodas taip pat nurodomas Tiekėjų pateiktose sąskaitose faktūrose prie Prekės pavadinimo.

1.5. **Prekių įkainiai** – Prekių įkainiai, nurodyti Sutarties priede.

1.6. **Prekių užsakymas** – pagal Įstaigos poreikį el. paštu \_\_\_\_\_\_\_@\_\_\_\_.lt ar telefonu Tiekėjui teikiamas Sutarties priede nurodytų Prekių užsakymas, kuriame nurodomos konkrečios užsakomos Prekės, jų kiekiai ir, atsižvelgiant į Prekių tiekimo grafikus, nustatyti Prekių užsakyme nurodytų Prekių pristatymo terminai.

1.7. **Preliminarioji sutartis** – 20...... m. (*nurodyti mėnesį) (nurodyti dieną*) maisto produktų (aliejaus) pirkimo preliminarioji sutartis Nr. (*nurodyti*), kuri nustato sąlygas, teikiamas pagrindinėms sutartims, sudarytoms Preliminariosios sutarties galiojimo laikotarpiu.

2. Sutartyje neapibrėžtos sąvokos aiškinamos, vadovaujantis Preliminariojoje sutartyje, Konkurso sąlygose ir teisės aktuose nustatytu reglamentavimu.

3. Šalių santykių dėl Prekių tiekimo Preliminariosios sutarties reguliavimas, tiesiogiai ar netiesiogiai susijęs su Sutarties dalyku, lieka galioti ir turi būti taikomas Šalių santykiams tiek, kiek Sutartis nenustato specialaus Šalių santykių reguliavimo.

**II SKYRIUS**

**ŠALIŲ PAREIŠKIMAI IR GARANTIJOS**

4. Tiekėjas pareiškia ir garantuoja, kad Pasiūlyme ir (ar) Preliminariojoje sutartyje jo pateikti pareiškimai ir garantijos yra teisingi.

5. Tiekėjas pareiškia ir garantuoja, kad:

5.1. jis turi visus leidimus, licencijas, darbuotojus, lėšas, žinias ir pajėgumus, teisės aktų reikalaujamus ir reikalingus teisėtai ir tinkamai įvykdyti Sutartį;

5.2. visa informacija (įskaitant informaciją apie atitiktį Konkurso sąlygose nurodytiems pašalinimo pagrindų nebuvimo reikalavimams ir tiekėjų kvalifikaciniams reikalavimams), dokumentai ir (ar) nurodymai, kuriuos Tiekėjas pateikė dalyvaudamas Konkurse / teikdamas Pasiūlymą dalyvauti atnaujintame tiekėjų varžymesi, Sutarties sudarymo metu ir (ar) pateiks jos vykdymo metu, yra tikri, teisingi ir neprieštarauja teisės aktų reikalavimams;

5.3. Sutartį vykdys tik tokią teisę turintys asmenys.

6. Kiekviena iš Šalių įsipareigoja iš anksto, o nesant galimybės – nedelsdama, bet ne vėliau kaip per 5 darbo dienas nuo paaiškėjimo dienos, informuoti raštu viena kitą apie paaiškėjusį esamą ir (arba) galimą jos pateiktų pareiškimų ir (ar) garantijų neatitiktį realybei, nepaisant to, ar tai nulėmusios aplinkybės atsiranda ir (arba) pasikeičia Šalių ir (ar) vienos iš jų valia, ar ne.

**III SKYRIUS**

**SUTARTIES DALYKAS IR TEISINIAI SANTYKIAI**

7. Tiekėjas pagal Įstaigos poreikį įsipareigoja laiku ir tinkamai Sutartyje nustatytomis sąlygomis ir tvarka, savo lėšomis, rizika ir priemonėmis tiekti Sutartyje nurodytas Prekes Įstaigai.

8. Šalys aiškiai susitaria, kad Tiekėjo prievolė tiekti Prekes pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

9. Už Prekes Įstaiga sumoka pagal Sutartyje nurodytus Prekių įkainius, Sutartyje aptartomis sąlygomis ir tvarka.

**IV SKYRIUS**

**SUTARTIES KAINA**

10. Pradinės Sutarties vertė ..................... Eur be PVM (............. Eur su PVM). Prekių įkainiai ir preliminarūs kiekiai pateikti Sutarties priede. Į Prekių įkainius turi būti įskaičiuoti visi mokesčiai, išskyrus PVM, ir transportavimo, pristatymo išlaidos ir visos kitos išlaidos, susijusios su Prekėmis ir atsiradusios iki jų perdavimo Įstaigai Sutartyje nustatyta tvarka. Tiekėjas neturi teisės reikalauti padengti jokių išlaidų, viršijančių Prekių įkainius. Į pradinės Sutarties vertę neįtraukta ta vertė, kuri gali atsirasti dėl galimybės įsigyti nenurodytų, tačiau su pirkimo dalyku susijusių Prekių.

11. Sutarties priede nurodyti Prekių įkainiai nustatyti vykdant neatnaujintą tiekėjų varžymąsi arba jį vykdant Preliminariojoje sutartyje nustatyta tvarka. Sutarčiai taikoma fiksuoto įkainio su peržiūra kainodara. Sutarties priede nurodyti Prekių įkainiai yra fiksuoti, nustatyti visam Sutarties galiojimo laikotarpiui ir nekeičiami, išskyrus Sutarties 12 punkte nurodytais atvejais ir tvarka.

12. Prekių įkainių peržiūra:

12.1. Prekių įkainiai gali būti perskaičiuojami (didinami ar mažinami), jeigu Lietuvos statistikos departamento skelbiami Maisto produktų ir nealkoholinių gėrimų kainų pokyčiai, proc., (https://osp.stat.gov.lt/statistiniu-rodikliu-analize?theme=all#/, pasirenkant: Ūkis ir finansai (makroekonomika)> Kainų indeksai, pokyčiai ir kainos>Vartotojų kainų indeksai (VKI), kainų pokyčiai, svoriai, vidutinės kainos>vartotojų kainų pokyčiai ir įtaka>Maisto produktų ir nealkoholinių gėrimų kainų pokyčiai>Aliejus ir riebalai>Alyvuogių aliejus (taikoma alyvuogių aliejui) > Kiti valgomieji aliejai (taikoma saulėgrąžų ir rapsų aliejams) proc.) yra didesni nei 5 proc. palyginti su praėjusių metų atitinkamu laikotarpiu. Prekių įkainiai perskaičiuojami atsižvelgiant į skelbiamą konkretaus pavadinimo prekės kainų pokytį atitinkamai sumažinant ar padidinant Prekių įkainį. Jei Lietuvos statistikos departamento skelbiamų prekių sąraše nėra atitinkamos prekės, perskaičiuojant jos įkainį taikomas šią prekę atitinkančios maisto produktų grupės pokyčio dydis, proc. (pvz., jei perskaičiuojamas saulėgrąžų aliejaus arba rapsų aliejaus ar kito Sutartyje nenurodyto aliejaus įkainis ir šių prekių kainų pokytis Lietuvos Respublikos statistikos departamento nėra skelbiamas, perskaičiuojant naudojamas „Kiti valgomieji aliejai“ kainų pokyčio dydis).

12.2. Prekių įkainiai perskaičiuojami ne dažniau kaip vieną kartą per 12 mėnesių ir ne anksčiau kaip po 12 mėnesių nuo Sutarties įsigaliojimo dienos. Praėjus 12 mėnesių po sutarties įsigaliojimo, kito kalendorinio mėnesio pirmąją dieną Sutarties įkainiai gali būti perskaičiuojami pagal paskutinius Lietuvos statistikos departamento paskelbtus Aliejaus ir riebalų grupės (alyvuogių aliejus (taikoma alyvuogių aliejui), kiti valgomieji aliejai (taikoma saulėgrąžų, rapsų ir kitiems Sutartyje nenurodytiems aliejams)) kainų pokyčių, proc. duomenis už 12 kalendorinių mėnesių.

12.3. Perskaičiuoti Prekių įkainiai įforminami Šalių pasirašomu susitarimu. Perskaičiuoti įkainiai taikomi tik toms Prekėms, kurios bus perkamos įsigaliojus Šalių pasirašytam susitarimui. Jei Sutartis keičiama pagal joje nurodytas peržiūros sąlygas, atitinkamai keičiama ir pradinės Sutarties vertė.

13. Prekėms taikytino PVM perskaičiavimas:

13.1. bet kuriuo Preliminariosios sutarties galiojimo laikotarpiu, kai Lietuvos Respublikos teisės aktais pakeičiamas Prekėms taikomo PVM tarifo dydis;

13.2. PVM pokyčio dydis yra proporcingas PVM tarifo pokyčio dydžiui.

Suinteresuota Šalis raštu kreipiasi į kitą Šalį dėl PVM tarifo perskaičiavimo. Preliminariosios sutarties įkainiai be PVM nekeičiami, atitinkamai perskaičiuojama tik PVM dalis. Susitarimai dėl Prekėms taikytino PVM perskaičiavimo įforminami raštu, Šalių suderinami ir laikomi sudėtine Preliminariosios sutarties dalimi.

14. Sutarties priede nurodyti perkamų Prekių kiekiai yra preliminarūs. Įstaiga neįsipareigoja nupirkti visų Sutarties priede nurodytų Prekių, kiekių. Įstaiga turi teisę įsigyti daugiau Prekių, negu nurodyta Sutarties priede, bet neviršyti Sutarties 10 punkte nurodytos pradinės Sutarties vertės. Įstaiga, esant poreikiui, gali įsigyti Sutarties priede nenurodytų, tačiau su pirkimo dalyku susijusių prekių, neviršydama ................... Eur be PVM (................. Eur su PVM).

Įstaiga įsipareigoja pagal Sutarties priede nustatytus įkainius sumokėti Tiekėjui už faktiškai nupirktas priede nurodytas Prekes arba pasinaudojus 35.8 papunktyje numatyta galimybe pagal susitartus įkainius. Jeigu Prekės įkainis skiriasi dėl metų laiko (ketvirčio), už Prekę sumokama atsižvelgiant į Prekių sąskaitos faktūros išrašymo laiką. Už Sutarties priede nenurodytas, tačiau su pirkimo dalyku susijusias Prekes, bus mokama ne didesnėmis nei susitarimo pasirašymo dieną Tiekėjo prekybos vietoje ar kataloge ar interneto svetainėje nurodytomis galiojančiomis šių Prekių kainomis arba, jei tokios kainos neskelbiamos, Tiekėjo atnaujintam varžymuisi pasiūlytomis, konkurencingomis ir rinkos kainas atitinkančiomis kainomis.

15. Galutinė kaina, kurią Įstaiga turi sumokėti Tiekėjui, priklauso nuo vykdant Sutartį nupirktų Prekių kiekio.

**V SKYRIUS**

**ATSISKAITYMO TVARKA**

17. Tiekėjas kiekvieną kartą pristatydamas Prekes pagal pristatytų Prekių Sutartyje nustatytus Prekių įkainius pateikia sąskaitą faktūrą, kurioje prie kiekvienos Prekės nurodo Prekės nomenklatūrinį kodą iš techninės specifikacijos ar iš pateikto, suderinto ir atnaujinamo Prekių nomenklatūrinių numerių (kodų) sąrašo. Sąskaitos faktūros Įstaigai teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Tiekėjo pasirinktomis elektroninėmis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis (elektroninės paslaugos ,,E. sąskaita“ svetainė pasiekiama adresu [www.esaskaita.eu](http://www.esaskaita.eu)). Įstaiga atsiskaito už pristatytas prekes per 30 (trisdešimt) kalendorinių dienų nuo sąskaitos faktūros gavimo dienos. Prekių perdavimo metu Tiekėjas gali papildomai pateikti Įstaigai ir popierinę sąskaitą.

**VI SKYRIUS**

**PREKIŲ PRISTATYMO IR PRIĖMIMO TVARKA**

18. Įstaiga:

18.1. per 3 darbo dienas nuo Sutarties įsigaliojimo su Tiekėju raštu suderina konkrečių Prekių pristatymo grafikus, kuriuose nurodomos savaitės / mėnesio dienos, valandų intervalas, kada turi būti pristatomos Prekės į Įstaigą, ir pan. Prekių pristatymo grafikai pagal Įstaigos poreikį gali būti koreguojami, apie tai Tiekėjui pranešus ne vėliau kaip prieš 5 darbo dienas. Grafike nustatoma Prekes pristatyti ne dažniau kaip 1 kartą per savaitę;

18.2. pateikia Prekių užsakymą, kuriame nurodomos užsakomos Prekės ir jų kiekiai bei pageidaujama gavimo data, atsižvelgiant į 18.1 papunktyje nurodytą grafiką.

19. Tiekėjas:

19.1. per 3 darbo dienas po Sutarties įsigaliojimo privalo paskirti atsakingą asmenį, kuris bus atsakingas už Prekių užsakymų priėmimą, taip pat turi būti nurodytas jį pavaduojantis asmuo, ir informuoti Įstaigą, nurodydamas jų kontaktinius duomenis;

19.2. Prekes pristato pagal Prekių pristatymo grafiką, nurodytą 18.1 papunktyje, bei Prekių užsakymo informaciją, pateiktą 18.2 papunktyje;

19.3. susiklosčius aplinkybėms, kai šventinė (ne darbo) diena sutampa su Prekių pristatymo diena, Tiekėjas privalo Prekes pristatyti kitą darbo dieną po šventinės dienos arba susitarti dėl kito, Įstaigai patogaus, pristatymo laiko;

19.4. pavėlavus pristatyti Prekes 4 valandas ir daugiau arba atvežus ne visą užsakytų Prekių kiekį, arba atvežtos Prekės neatitinka Prekių užsakyme nurodytų reikalavimų, moka pagal Įstaigos nurodymą 38 punkte nurodytą baudą už kiekvieną atitinkamą atvejį.

20. Prekių pristatymo vieta – ...................., Kaunas.

21. Sutarties vykdymo metu Tiekėjas, gavęs Įstaigos sutikimą, gali pristatyti kitų, nei nurodyta techninėje specifikacijoje (Sutarties 1 priedas), gamintojų ar pavadinimų (Prekių ženklų (jeigu jie yra)) Prekes, jei:

21.1. Prekių gamintojas nebegamina Sutartyje nurodytų Prekių. Tokiu atveju Sutartyje nurodytos Prekės turi būti pakeistos to paties ar kito gamintojo lygiavertėmis, tokių pačių ar geresnių specifikacijų Prekėmis, nedidinant Sutartyje nustatytų Prekių įkainių;

21.2. rinkoje pasirodo to paties gamintojo naujesni Prekių gaminiai, kurių specifikacija yra tokia pati ar geresnė už nurodytą Sutarties priede, ir Tiekėjas sutinka pristatyti šias Prekes pagal Sutartyje numatytus Prekių įkainius ar mažesnius įkainius, nei nurodyti Sutartyje;

21.3. susidaro kitos objektyvios aplinkybės, dėl kurių Tiekėjas nebegali pristatyti Sutartyje nurodytų Prekių (pvz., Prekių nebegalima įsigyti rinkoje, Prekių gamintojas nutraukia susitarimą su Tiekėju dėl Sutartyje nurodytų Prekių ar pan.). Šiuo atveju Sutartyje nurodytos Prekės taip pat turi būti pakeistos to paties ar kito gamintojo lygiavertėmis, tokių pačių ar geresnių specifikacijų Prekėmis, nedidinant Sutartyje nustatytų Prekių įkainių.

22. 21 punkte nurodytais atvejais Tiekėjas, norėdamas pristatyti kitas, nei Sutartyje nurodytos, Prekes, turi pateikti Įstaigai rašytinį prašymą, pridėdamas prašyme dėstomas aplinkybes pagrindžiančius dokumentus (pvz., gamintojo raštą ar pan.), taip pat pateikti naujai siūlomų Prekių atitiktį Sutarties priede nustatytiems reikalavimams įrodančius dokumentus (pvz., Prekių technines specifikacijas, sudėties aprašymą ir pan.). Įstaigai sutikus, Prekių keitimas įforminamas rašytiniu Šalių susitarimu.

23. Prekės fasuotės pakeitimas, jeigu atitinka techninėje specifikacijoje nurodytus reikalavimus (nurodytas ribas), nelaikytinas 21 punkte nurodytu Prekių keitimu.

24. Iki Prekių priėmimo visa atsakomybė dėl Prekių atsitiktinio žuvimo ar sugadinimo tenka Tiekėjui.

25. Tiekėjas turi pasirūpinti, kad Prekės būtų pristatytos į 20 punkte nurodytą prekių pristatymo vietą Prekių pristatymo grafike suderintu su Įstaiga laiku, kad pastaroji galėtų Prekes patikrinti, įsitikinti jų tinkamumu ir įforminti Prekių priėmimą.

26. Prekės turi atitikti techninėje specifikacijoje nustatytus reikalavimus.

27. Po to, kai Tiekėjas pristato Prekes, Prekių priėmimas įforminamas pasirašant sąskaitą faktūrą ar perdavimo ir priėmimo aktą. Nuo šio dokumento pasirašymo momento Prekės tampa Įstaigos nuosavybe.

28. Jei Tiekėjas pristato Sutarties reikalavimų neatitinkančias Prekes, Įstaiga turi teisę nepasirašyti sąskaitos faktūros, t. y. nepriimti Prekių ar jas grąžinti ir reikalauti pristatyti tinkamas Prekes.

29. Prekių priėmimo metu pastebėjus kokybės, atitikties techninės specifikacijos reikalavimams, pakuotės, tinkamumo vartoti terminų ar kitų pažeidimų (ne visas Prekių asortimentas, neteisingai nurodytas Prekių matavimo vienetas / vieneto kaina, Prekių pristatytas kiekis neatitinka kiekio nurodyto sąskaitoje faktūroje, netinkamas ženklinimas ir kt.), surašomas aktas ir šios Prekės grąžinamos Tiekėjui. Tiekėjui atsisakius pasirašyti aktą dėl techninės specifikacijos reikalavimų neatitinkančių Prekių, jį pasirašo Įstaiga, nurodydama, kad Tiekėjas atsisakė jį pasirašyti. Tokiu atveju Prekių sąskaita faktūra pasirašoma tik dėl pristatytų kokybiškų, techninės specifikacijos reikalavimus atitinkančių Prekių.

30. Prekių pristatymo metu nustačius Prekių kokybės trūkumų, Tiekėjas įsipareigoja nedelsdamas savo sąskaita pakeisti kitomis, kokybiškomis Prekėmis. Jų sąskaitos faktūros ar perdavimo ir priėmimo aktas pasirašomas 27 punkte nustatyta tvarka.

31. Jei Prekių neatitiktis Sutarties reikalavimams paaiškėjo po Prekių priėmimo, Įstaiga turi teisę reikalauti, kad Tiekėjas nedelsdamas nemokamai pakeistų nekokybiškas, Sutarties reikalavimų neatitinkančias, Prekes tinkamomis. Įstaiga turi teisę reikalauti 19.4 papunktyje nurodytos baudos.

**VII SKYRIUS**

**ŠALIŲ ĮSIPAREIGOJIMAI**

32. Įstaiga įsipareigoja:

32.1. suderinti Prekių tiekimo grafikus ir pagal poreikį el. paštu ar telefonu teikti Tiekėjo nurodytam atsakingam asmeniui Prekių užsakymus;

32.2. priimti Sutartyje nustatytus reikalavimus atitinkančias Prekes;

32.3. sumokėti Tiekėjui už Prekes pagal Sutarties priede nurodytus Prekių įkainius;

32.4. atsiskaityti su Tiekėju Sutarties IV ir V skyriuje nustatyta tvarka ir terminais. Tiekėjui pareikalavus, mokėti jam 0,02 proc. dydžio delspinigius nuo sąskaitoje faktūroje nurodytos sumos už kiekvieną uždelstą dieną;

32.5. teikdama Prekių užsakymus, neviršyti Sutarties 10 punkte nurodytos pradinės Sutarties vertės, t. y. Įstaiga pagal Sutartį negali pirkti Sutarties priede nurodytų Prekių daugiau nei už sumą, nurodytą Sutarties 10 punkte, o Sutarties priede nenurodytų, tačiau su pirkimo dalyku susijusių prekių – už didesnę nei Sutarties 14 punkte nurodytą sumą.

33. Tiekėjas įsipareigoja:

33.1. parduoti Sutarties priede nurodytas Prekes pagal Sutarties priede nurodytus Prekių įkainius;

33.2. užtikrinti, kad parduodamos Prekės atitiktų Sutarties priede nurodytą techninę specifikaciją;

33.3. užtikrinti tinkamą Prekių užsakymų priėmimą, Sutarties priede nurodytų Prekių tiekimą visą Sutarties laikotarpį;

33.4. garantuoti Prekių kokybę ir, Įstaigai pareikalavus, nedelsdamas nemokamai pakeisti nekokybiškas, neatitinkančias reikalavimų Prekes;

33.5. garantuoti, kad tretieji asmenys į Prekes neturi jokių teisių ar pretenzijų ir jos nėra teisminio ginčo objektas;

33.6. užtikrinti, kad Sutartį vykdys tam turintys teisę asmenys;

33.7. per 5 darbo dienas nuo Sutarties pasirašymo dienos pateikti Įstaigai 5 procentų dydžio nuo Sutarties 10 punkte nurodytos pradinės Sutarties vertės Sutarties įvykdymo užtikrinimą, išduotą banko / kredito unijos (garantija), draudimo bendrovės (laidavimo raštas) ar kito, turinčio teisę verstis šia veikla, garantuotojo ir galiojantį iki Sutarties galiojimo termino pabaigos; *(punktas taikomas, jeigu pradinės Sutarties vertė yra 10 000 Eur su PVM ar didesnė)*

33.8. garantuoti Prekių kokybę ir saugą jų tinkamumo vartoti terminų galiojimo metu;

33.9. garantuoti, kad bus tiekiamos Prekės, kurių tinkamumo vartoti terminas nepasibaigęs;

33.10. kompetentingoms institucijoms nustačius, kad Tiekėjo pateikta Prekė nekokybiška, dėl kurios kilo pavojus vaikų ir darbuotojų sveikatai, padengti nuostolius, kuriuos patyrė Įstaiga (Valstybinės maisto ir veterinarijos tarnybos bauda Įstaigai, pareikalavus tėvams ar darbuotojams padengiamos gydymo išlaidos);

33.11. pristatytas Prekes savo jėgomis iškrauti iš transporto priemonės į Įstaigos sandėliavimo ir (ar) virtuvės patalpas;

33.12. užtikrinti, kad Prekių transportavimo sąlygos atitiktų galiojančius teisės aktus;

33.13. užtikrinti, kad bus laikomasi su Įstaiga suderinto Prekių pristatymo grafiko ir Prekių užsakymuose nurodytų reikalavimų.

**VIII SKYRIUS**

**ŠALIŲ TEISĖS IR ATSAKOMYBĖ**

34. Įstaiga:

34.1. atsako už atsiskaitymą su Tiekėju Sutarties IV ir V skyriuose nustatyta tvarka;

34.2. Tiekėjo reikalavimu moka jam 0,02 proc. dydžio delspinigius nuo sąskaitoje faktūroje nurodytos sumos už kiekvieną uždelstą dieną;

34.3. turi teisę reikalauti, kad Tiekėjas pašalintų trūkumus, ištaisytų klaidas ir pateiktų naujas, Sutarties sąlygas atitinkančias, Prekes, jei Tiekėjo pateiktos Prekės neatitinka Sutarties priede nurodytų techninių reikalavimų;

34.4. turi teisę nepriimti sąskaitų faktūrų ir nemokėti už Prekes, kol nebus pašalinti trūkumai ir ištaisytos klaidos, reikalauti Sutartyje numatytų baudų;

34.5. turi teisę Sutartyje numatytais atvejais nutraukti Sutartį;

34.6. negali pirkti Prekių už didesnę sumą, nei nurodyta Sutarties 10 punkte, su pirkimo dalyku susijusių Sutarties priede nenurodytų prekių – už didesnę nei Sutarties 14 punkte nurodytą sumą;

34.7. kilus įtarimui dėl Prekių atitikties techninėje specifikacijoje nurodytiems teisės aktų reikalavimams ir (ar) Prekių atitikties, deklaruojamos gamintojo etiketėje, gali vykdyti Prekių kokybės kontrolę, atliekant tyrimus (cheminius ir (ar) mikrobiologinius) akredituotoje tyrimų laboratorijoje. Atliekant kontrolę, išlaidas turės apmokėti Šalis, kurios nenaudai bus priimtas sprendimas. Tiekėjas, Įstaigai pareikalavus, privalo pateikti Prekių atitiktį techninėje specifikacijoje nurodytiems reikalavimams įrodančius dokumentus (tyrimų rezultatus, gamintojo išduotas kokybės atitikties deklaracijas ar kitus kokybę patvirtinančius dokumentus);

34.8. turi teisę vienašališkai nutraukti Sutartį Lietuvos Respublikos viešųjų pirkimų įstatymo (toliau – VPĮ) 90 straipsnio 1 dalyje nustatyta tvarka, laikantis minėto straipsnio 2 dalyje nurodytų reikalavimų.

35. Tiekėjas:

35.1. atsako už Sutartimi prisiimtų įsipareigojimų vykdymą kokybiškai ir laiku;

35.2. garantuoja Prekių kokybę ir patvirtina, kad Prekės kokybė, pakuotė ir ženklinimas atitinka LR galiojančius teisės aktus, Prekių techninę specifikaciją, Sutartyje ir jos 1 priedo keliamus reikalavimus, t. y. užtikrina Įstaigos perkamų Prekių atitiktį Sutarties 1 priede įtvirtintiems kokybės, pakavimo ir ženklinimo reikalavimams;

35.3. Įstaigai pareikalavus, privalo pateikti Prekių atitiktį techninėje specifikacijoje nurodytiems reikalavimams įrodančius dokumentus, kaip nustatyta 34.7 Sutarties papunktyje;

35.4. turi teisę savo Sutarties įsipareigojimams vykdyti pasitelkti subtiekėjus ir atsako už jų prievolių vykdymą ar netinkamą vykdymą. Ne vėliau negu Sutartis pradedama vykdyti, turi pranešti Įstaigai tuo metu žinomų subtiekėjų pavadinimus, kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus subtiekėjus. Savavališkas subtiekėjų pakeitimas ar pasitelkimas yra esminis Sutarties sąlygų pažeidimas. Tiekėjas atsako už subtiekėjų (jei tokie yra pasitelkiami) prievolių vykdymą ar netinkamą vykdymą;

35.5. Sutarties vykdymo metu gali pakeisti (Įstaigai pareikalavus – privalo pakeisti) subtiekėjus arba pasitelkti naujus. Apie tai Tiekėjas turi informuoti Įstaigą, nurodydamas subtiekėjo pakeitimo ar pasitelkimo priežastis. Pakeisti ar nauji subtiekėjai privalo pateikti subtiekėjo pašalinimo pagrindų nebuvimą patvirtinančius dokumentus. Gavusi tokį pranešimą, Įstaiga, jei nėra subtiekėjo pašalinimo pagrindų, kartu su Tiekėju sudaro susitarimą dėl subtiekėjų pakeitimo ar pasitelkimo. Jį pasirašo abi Sutarties Šalys. Šis susitarimas yra laikomas neatskiriama Sutarties dalimi. Tiekėjas negali vienašališkai keisti ar pasitelkti naujų subtiekėjų, apie tai neinformavęs Įstaigos ir tokio pakeitimo neįforminęs susitarimu dėl Sutarties pakeitimo. Jei pakeisto ar pasitelkto naujo subtiekėjo padėtis atitinka bent vieną pagal VPĮ 46 straipsnį nustatytą pašalinimo pagrindą, Įstaiga reikalauja, kad Tiekėjas per Įstaigos nustatytą terminą pakeistų minėtą subtiekėją reikalavimus atitinkančiu subtiekėju;

35.6. turi teisę gauti Sutartyje numatytą užmokestį už kokybiškas Prekes ir reikalauti, kad Įstaiga vykdytų kitus Sutartimi prisiimtus įsipareigojimus;

35.7. Sutarties vykdymo metu pasikeitus Prekių asortimentui, turi teisę pateikti kitą, ne blogesnę nei pasiūlyta, Prekę už Sutarties priede nustatytą ar mažesnę kainą 21 punkte nustatyta tvarka. Prekių keitimas įforminamas rašytiniu Šalių susitarimu Sutarties 22 punkte nustatyta tvarka.

35.8. turi teisę parduoti Sutarties priede nurodytas Prekes už mažesnę kainą, nei nurodyta Sutarties priede. Tokiu atveju Tiekėjas raštu pateikia Pasiūlymą ir, jei Įstaiga pritaria, pateikia Prekių sąskaitą faktūrą, kurioje nurodyta atitinkamai sumažinta kaina.

36. Šalis neatsako už Sutartyje nustatytų įsipareigojimų neįvykdymą arba netinkamą įvykdymą, jeigu tai įvyko dėl kitos Šalies kaltės. Šalių ginčai dėl Sutarties nevykdymo ar dėl netinkamo vykdymo sprendžiami derybomis, o nepavykus susitarti per 1 mėn. – Lietuvos Respublikos teisės aktų nustatyta tvarka.

37. Tiekėjui vengiant vykdyti sutartinius įsipareigojimus arba nepašalinus trūkumų per nustatytą terminą, Įstaiga turi teisę nustatyta tvarka nutraukti Sutartį ir organizuoti naujas Sutarties sudarymo procedūras.

38. Tiekėjui 1 (vieną) kartą nepristačius Prekių užsakyme nurodytų Prekių ar pristačius jas pavėluotai, ar pristačius neatitinkančias Sutarties reikalavimų Prekes, Tiekėjas, Įstaigai pareikalavus, moka 80 eurų baudą. Tiekėjui 2 (du) kartus nepristačius užsakyme nurodytų Prekių ar pristačius jas pavėluotai, ar pristačius neatitinkančias Sutarties reikalavimų Prekes, Tiekėjas moka Įstaigai 100 eurų baudą.

39. Tiekėjui 2 (du) kartus nepristačius Prekių užsakyme nurodytų Prekių ar pristačius jas pavėluotai, ar jei jos yra netinkamos kokybės ar neatitinka Sutarties priede nurodytų reikalavimų ir Tiekėjas nedelsdamas jų nepakeičia tinkamomis, Įstaiga turi teisę vienašališkai nutraukti Sutartį su Tiekėju dėl esminio Sutarties pažeidimo. Tiekėjas informuojamas, kad Sutartis bus nutraukta nuo tos dienos, kai tik įsigalios nauja Prekių pirkimo Sutartis sudaryta Preliminariosios sutarties VII skyriuje nustatyta tvarka.

40. Tiekėjas, gavęs Sutarties 39 punkte nurodytą pranešimą dėl Sutarties nutraukimo iki bus sudaryta ir įsigalios nauja sutartis, privalo tinkamai vykdyti šioje Sutartyje numatytus įsipareigojimus. Jei Tiekėjas įspėjimo termino dėl Sutarties nutraukimo metu nepristatys Prekių užsakyme nurodytų Prekių ar jas pristatys pavėluotai, ar pristatys netinkamos kokybės, ar Sutarties priede nurodytų reikalavimų neatitinkančias Prekes ir (ar) kitą darbo dieną nepakeis jų tinkamomis, mokės Pirkėjui 200 eurų baudą.

**IX SKYRIUS**

**SUTARTIES GALIOJIMAS**

41. *(Taikoma, kai pradinės Sutarties vertė yra mažesnė nei 10 000 Eur su PVM)*:

Sutartis įsigalioja, kai Sutartį pasirašo abi Sutarties Šalys, patvirtina antspaudais (jeigu antspaudus turėti privalo), ir galioja 12 mėnesių *(ar 6 mėnesius, ar kitas Įstaigos nurodomas laikotarpis, atitinkamai proporcingai perskaičiuojant Preliminariosios sutarties 2 priede nurodytas kiekvienai Įstaigai skirtas metines pradinės Sutarties ir Prekių, nenurodytų Preliminariosios sutarties 3 priede, įsigijimui skirtas vertes)* arba kol bus išnaudota pradinės Sutarties vertė, nurodyta Sutarties 10 punkte.

41. *(Taikoma, kai pradinės Sutarties vertė yra 10 000 Eur su PVM ar didesnė)*:

Sutartis įsigalioja, kai Sutartį pasirašo abi Sutarties Šalys, patvirtina antspaudais (jeigu antspaudus turėti privalo) ir Tiekėjas pateikia Sutarties 33.7 papunktyje nustatyto dydžio Sutarties įvykdymo užtikrinimą, išduotą banko / kredito unijos (garantija) ar draudimo bendrovės (laidavimo draudimo raštas) ir galiojantį iki Sutarties galiojimo termino pabaigos. Nepateikus 33.7 papunktyje nurodyto Sutarties įvykdymo užtikrinimo, Sutartis laikoma neįsigaliojusia. Sutartis galioja 12 mėnesių *(ar 6 mėnesius, ar kitas Įstaigos nurodomas laikotarpis, atitinkamai proporcingai perskaičiuojant Preliminariosios sutarties 2 priede nurodytas kiekvienai Įstaigai skirtas metines pradinės sutarties ir Prekių, nenurodytų Preliminariosios sutarties 3 priede, įsigijimui skirtas vertes)* arba kol bus išnaudota pradinės Sutarties vertė, nurodyta Sutarties 10 punkte.

42. Sutarties sąlygos Sutarties galiojimo laikotarpiu gali būti keičiamos VPĮ 89 straipsnyje nustatytais atvejais ir jame nustatyta tvarka. Įstaiga VPĮ 33 straipsnyje nustatyta tvarka paskelbia skelbimą apie Sutarties keitimą.

43. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 5 darbo dienas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra neatskiriama Sutarties dalis. Šalims nesutarus dėl Sutarties sąlygų keitimo, sprendimo teisę turi Įstaiga.

44. Sutartis gali būti nutraukta prieš terminą abiejų Šalių susitarimu Lietuvos Respublikos teisės aktų nustatyta tvarka.

45. Kiekviena Šalis turi teisę vienašališkai nutraukti Sutartį, pranešusi kitai Šaliai raštu apie Sutarties nutraukimą prieš 30 kalendorinių dienų, jeigu kita Šalis neįvykdo arba netinkamai vykdo Sutartimi prisiimtus įsipareigojimus. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius.

**X SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

46. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Sutarties Šalys vadovaujasi Lietuvos Respublikos Vyriausybės 1996 m. liepos 15 d. nutarimu Nr. 840 patvirtintomis Atleidimo nuo atsakomybės, esant nenugalimos jėgos (*force majeure*) aplinkybėms, taisyklėmis.

47. Šalis turi nedelsdama, t. y. ne vėliau kaip per 3 darbo dienas, pranešti kitai Šaliai raštu apie atsiradusias nenugalimos jėgos aplinkybes, dėl kurių Sutarties ar jos dalies įvykdymas gali tapti neįmanomas ar iš esmės pasunkėti.

48. Jeigu nenugalimos jėgos aplinkybės tęsiasi ilgiau kaip 3 mėnesius nuo pranešimo apie jas gavimo dienos, Šalys tarpusavio susitarimu gali nutraukti Sutartį. Nė viena iš Šalių neturi teisės reikalauti iš kitos Šalies atlyginti dėl to patirtus nuostolius.

**XI SKYRIUS**

**KITOS SĄLYGOS**

49. Visa informacija, gauta prieš sudarant Sutartį ar vykdant ją, yra konfidenciali ir be kitos Šalies sutikimo tretiesiems asmenims neatskleidžiama.

50. Iškilusius nesutarimus Šalys sprendžia derybų būdu, nesusitarusios per 1 mėn. – Lietuvos Respublikos įstatymų nustatyta tvarka.

51. Sutartis sudaryta dviem vienodą teisinę galią turinčiais egzemplioriais – po vieną egzempliorių abiem Sutarties Šalims.

52. Vykdydamos Sutartį, Šalys vadovaujasi Lietuvos Respublikos įstatymais ir kitais Lietuvos Respublikos teisės aktais ir Sutarties sąlygomis.

53. Pasikeitus Šalių adresams ir rekvizitams, Šalys privalo nedelsdamos apie tai informuoti viena kitą.

54. Šalys neturi teisės perduoti savo įsipareigojimų pagal Sutartį tretiesiems asmenims be kitos Šalies išankstinio rašytinio sutikimo.

55. Sutarties atsakingi asmenys, paskirti *Įstaigos* vadovo 201.... m. ...................d. įsakymu Nr. .............:

55.1 už Tiekėjo Pasiūlymo, Sutarties, jos pakeitimų (jei tokių bus) paskelbimą – *(nurodyti vardą, pavardę, pareigas)*;

55.2. už Sutarties vykdymą – *(nurodyti vardą, pavardę, pareigas)*.

56. Visi pagal Sutartį pateikiami pranešimai turi būti rašytiniai ir įteikiami asmeniškai ar siunčiami registruotuoju laišku šiais adresais:

56.1. Įstaigai – .................................., LT-............ Kaunas;

56.2. Tiekėjui –...................................................

57. Prie Sutarties pridedami dokumentai:

57.1. Prekių techninė specifikacija, preliminarūs Prekių kiekiai ir Sutarties įkainiai (priedas), ..... lap.

57.2. Subtiekėjų ir jiems perduodamų tiekti prekių sąrašas (pridedama, jei yra pasitelkiami subtiekėjai).

57.3. Sutarties įvykdymo užtikrinimas (pridedama, jei reikalaujama), ............. lap.

**XII SKYRIUS**

**ŠALIŲ JURIDINIAI ADRESAI IR BANKO REKVIZITAI**

**Įstaiga Tiekėjas**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_  Įstaigos kodas \_\_\_\_\_\_\_\_\_\_\_  Adresas\_\_\_\_\_\_\_\_\_, LT\_\_\_\_\_ Kaunas  A. s. LT \_\_\_\_\_\_\_\_\_\_\_\_\_\_\_\_\_  Bankas\_\_\_\_\_\_\_\_\_\_\_\_\_\_\_\_\_\_\_  Banko kodas \_\_\_\_\_\_\_\_\_\_\_\_\_\_ |  |
| Įstaigos vadovas ar jo įgaliotas asmuo |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  (Data) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas)  (Data) |

Pirkėjas

Kauno miesto savivaldybės administracija

Įstaigos kodas 188764867

Laisvės al. 96, 44251 Kaunas

A. s. LT 444010042500010078

Luminor Bank AS Lietuvos skyrius

Banko kodas 40100

Administracijos direktorius

Vilius Šiliauskas (parašas)

Tiekėjai

1.UAB „Viržis“

Įmonės kodas 159750366

PVM mokėtojo kodas LT597503610

Neveronių k., Neveronių sen.,

LT-54477 Kauno r.

A. s. LT077230000002467182

UAB Medicinos bankas

Banko kodas 72300

Direktorius

Viktoras Visockas (parašas)

2. UAB „Laukesta“

Įmonės kodas 305181027

PVM mokėtojo kodas LT100012807511

Partizanų g. 61-806, 49282 Kaunas

A. s. LT337044060008318806

AB SEB bankas

Banko kodas 70440

Viešųjų pirkimų specialistė

Jolita Lapinskienė (parašas)